Un bărbat de 53 de ani, dat dispărut sâmbătă de familia din Telești, județul Gorj, a fost găsit de polițiști mort, duminică, pe albia râului Tismana. Lângă el a rămas câinele care îl însoțea.
Constantin Godeanu, în vârstă de 53 de ani, a fost dat dispărut de familie încă de sâmbătă, de când bărbatul a plecat de acasă, fără a se mai întoarce.
Familia a spus că bărbatul se deplasa cu dificultate.
După mai puțin de 24 de ore, polițiștii l-au găsit mort, pe albia râului Tismana, din localitatea de domiciliu.
”Lângă el se afla câinele său, cu care plecase de la domiciliu. Bărbatul a fost găsit de polițiști. Nu era căzut în apa, ci în vegetația de lângă râul Tismana”, spun, duminică, polițiștii gorjeni, notează Mediafax.
În urma necropsiei se va stabili cauza decesului.